L'Institut de Ciència Molecular celebra la XXV edició de la seua Jornada Científica anual

## L'Institut de Ciència Molecular celebra la XXV edició de la seua Jornada Científica anual

L'Institut de Ciència Molecular (ICMol) celebra aquest dimecres 4 de juny la seua tradicional Jornada Científica. La present edició commemora el 25é aniversari de la posada en marxa d'aquest centre de recerca de la Universitat de València (UV) reconegut com a Unitat d'Excel·lència María de Maeztu. Amb un programa dedicat a la nanociència molecular i als materials avançats, i amb un destacat planter de ponents –dos premis Nobel de Química entre ells-, l'acte serà inaugurat per la rectora M. Vicenta Mestre en presència de la ministra Diana Morant i dels principals representants d'institucions educatives i científiques.

Materials bidimensionals (2D) per a aplicacions mediambientals o per a la biomedicina, dispositius optoelectrònics, cèl·lules solars orgàniques, nanomotors moleculars i altres avanços de la nanociència i la nanotecnologia seran presentats i posats a debat els pròxims dies 3 i 4 de juny a l'auditori Joan Plaça del Jardí Botànic de la Universitat de València, dins el marc de la Jornada Científica anual de l’Institut de Ciencia Molecular, una acció de divulgació que aquest centre d'excel·lència investigadora realitza des de la seua obertura l'any 2000.

Aquesta edició, que coincideix amb la celebració del 25é aniversari de l'institut, planteja set ponències científiques, en to d'alta divulgació, de reconeguts experts en matèries afins a la nanociència molecular.

El programa, ampliat respecte a edicions anteriors –d'ací la seua extensió a la vesprada del dia previ a la celebració–, comptarà amb la participació de dos premis Nobel de Química, **Jean-Marie Lehn** i **Jean-Pierre Sauvage**, personalitats recurrents en els programes d'activitats de la UV per la seua proximitat i assentada col·laboració científica amb l’ICMol.

**Pablo Jarillo**, destacat físic del MIT (Massachustts Institute of Technology) per les seues investigacions en grafé i altres materials; **Petra Rudolf**, qui va ser fins a 2024 presidenta de la Societat Europea de Física i qui continua aportant resultats mitjançant els seus treballs sobre aplicacions mèdiques i mediambientals dels materials 2D; el químic **Daniel Maspoch**, premi Rei Jaume I de Noves Tecnologies per la seua capacitat per a equilibrar investigació bàsica i aplicada en el camp dels materials porosos; **Elvira Fortunato**, investigadora de renom pels seus treballs en electrònica sostenible, titular de dues ERC Advanced Grant i exministra de Ciència i Tecnologia de Portugal, i **Jean-Luc Brédas**, un dels físics teòrics més reconeguts en el camp dels dispositius optoelectrònics, com ara les cèl·lules solars o els OLEDs, conformen el programa científic de la trobada.

Com cada any, el director del ICMol, **Eugenio Coronado**, oferirà un balanç de l'estat d'aquest centre d'investigació en nanociència molecular, reconegut pel Ministeri de Ciència, Innovació i Universitats, per tercera vegada consecutiva, com a Centre d'Excel·lència María de Maeztu.

La Jornada Científica serà inaugurada dimecres 4 de juny, a les 09:00h, per la rectora de la Universitat de València, M. Vicenta Mestre. Ho farà en presència de la ministra de Ciència, Tecnologia i Universitats, Diana Morant; la secretària autonòmica d'universitats, Mª Esther Gómez; el president executiu de la Fundació Premis Rei Jaume I, Javier Quesada, i el propi director de l’ICMol, Eugenio Coronado. Assistiran també a l'acte el director de la Real Sociedad Española de Física (RSEF), Luis Viña, i la presidenta del Grup Especialitzat de Nanociència i Materials Moleculars de la Real Sociedad Española de Química (RSEQ), Mª Ángeles Herranz, en representació d'aquesta entitat.

**Programa completo**

Arxivat en:
Física
, Ciencias de la Tierra y el Espacio
, Ciencias Tecnológicas
, Ciencias Médicas
, Química

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar